stanford-oval/wikipedia huggingface dataset:
Théodore Aubanel

| Théodore Aubanel |
| --- | --- |
 Théodore Aubanel
Henkilötiedot
Syntynyt: 1829 Avignon, Ranska
Kuollut: 1886 (56–57 vuotta) Avignon, Ranska
Kansalaisuus:  Ranska
Ammatti:  kirjailija
Kirjailija
Salanimi: Lou Felibre de la Mióugrano, L'Aloubati, D.B. Drucker, Lou Felibre calu ja Lou Felibre de Veise 
Äidinkieli: ranska
Tuotannon kieli: ranska
Aiheesta muualla
Löydä lisää kirjailijoitaKirjallisuuden teemasivulta
Joseph Marie Jean Baptiste Théodore Aubanel, Teoudor Aubanèu, oksitaaniksi Teodòr Aubanèu (1829 Avignon, Ranska − 1886 Avignon, Ranska) oli ranskalainen, uusprovencelainen runoilija, Félibrige-liiton perustajia yhdessä Frédéric Mistralin ja Joseph Roumanillen kanssa ja sen keskeisiä jäseniä. Hänen rakkausrunojensa kokoelma La miougrano entraduberto paljasti hänet aidoksi lyyrikoksi, jonka kaipauksen tuskan alla roihusi liekki. Runojen kuvat ovat varsin osuvia ja värikkäitä. Runojen ohella hän kirjoitti myös näytelmiä.
Aiheesta muualla

Kuvia tai muita tiedostoja aiheesta Théodore Aubanel Wikimedia Commonsissa
Théodore Agrippa d’Aubigné

| Théodore Agrippa d’Aubigné |
| --- | --- |
 Théodore Agrippa d’Aubigné
Henkilötiedot
Syntynyt: 8. helmikuuta 1552
Kuollut: 29. huhtikuuta 1630 (78 vuotta)
Kansalaisuus:  Ranska
Ammatti:  kirjailija
Uskonnollinen kanta:  hugenotti
Kirjailija
Äidinkieli: ranska
Tuotannon kieli: ranska
Esikoisteos:  Les Tragiques
Aiheesta muualla
Löydä lisää kirjailijoitaKirjallisuuden teemasivulta
Théodore Agrippa d’Aubigné (8. helmikuuta 1552 Pons, Ranska − 29. huhtikuuta 1630 Geneve, Sveitsi) oli ranskalainen kirjailija ja aikansa historioitsija, joka kuoli maanpakolaisena. Hän oli maineikas hugenotti. Hänen ystäviään oli Henrik Navarralainen, ja hän oli Madame de Maintenonin isoisä. Pariisin parlamentti määräsi hänen teoksensa Histoire universelle 1550−1601 poltettavaksi. Teos on merkittävä aikalaiskuvaustensa vuoksi. Merkittävin hänen teoksistaan on seitsenosainen runoelma Les Tragiques (1616), jossa hän käsittelee Ranskan tilannetta, uskonvainoja ja Jumalan rangaistuksia. Hän pakeni 1620 Geneveen, jossa hän kuoli.
Aubignén kirjoituksesta "Du devoir des rois et des sujets" on peräisin sanonta "valtio valtiossa".
Aiheesta muualla

Kuvia tai muita tiedostoja aiheesta Théodore Agrippa d’Aubigné Wikimedia Commonsissa
Toni Auvinen

Toni Auvinen on pohjoissavolaisen Tuusniemen kunnan entinen kunnanjohtaja. Hän toimi kunnanjohtajana vuosina 2012–2016.
Toni Auvinen on koulutukseltaan yhteiskuntatieteiden maisteri, pääaineena yhteiskuntapolitiikka. Hän on suorittanut myös johtamisen erikoisammattitutkinnon ja lukuisia muita tutkintoja. Hän on työskennellyt kunta-alalla erilaisissa tehtävissä vuodesta 2001 alkaen, ensin luottamushenkilönä ja aluekehittäjänä, sitten projektipäällikkönä ja toimitusjohtajana, viimeiseksi kunnanjohtajana sekä ICT- ja digijohtajana. Helmikuussa 2022 hän aloitti FCG Finnish Consulting Group Oy:n johtavana konsulttina keskittyen kuntien ja hyvinvointialueiden johtamiseen, strategiatöihin sekä digitiekarttoihin. Hän on työskennellyt yli sadan kunnan ja kaupungin kanssa eri puolilla Suomea. Hän on myös kirjoittanut kaksi kuntien digitalisaation tulevaisuuskirjaa, jotka molemmat on jaettu kaikkiin Suomen kuntiin.
Théodore-Adrien Sarr

Théodore-Adrien Sarr vuonna 2008
Théodore-Adrien Sarr (s. 28. marraskuuta 1936) on senegalilainen roomalaiskatolinen arkkipiispa ja kardinaali. Hänet vihki papiksi Dakarin arkkihiippakuntaan Hyacinthe Thiandoum 28. toukokuuta 1964. Hän sai 1. heinäkuuta 1974 nimityksen Kaolackin hiippakunnan piispaksi, ja hänet konsekroi piispaksi Théophile Albert Cadoux'n ja Augustin Sagnan avustama Thiandoum 24. marraskuuta.
Sarr sai 2. kesäkuuta 2000 nimityksen Dakarin arkkipiispaksi. Kardinaaliksi hänet valittiin 24. marraskuuta 2007, ja hänet asetettiin Santa Lucia a Piazza d'Armin kardinaalipapiksi 6. huhtikuuta 2008.
Aiheesta muualla

The Cardinals of the Holy Roman Church: SARR, Théodore-Adrien (englanniksi)
Toni Niemi

| Toni Niemi |
| --- | --- |

Henkilötiedot
Syntynyt: 14. maaliskuuta 1985 (ikä 39) Pirkkala
Kansalaisuus:   Suomi
Jääkiekkoilija
Pelipaikka:  puolustaja
Maila:  left
Pituus:  188 cm
Paino:  90 kg
Seura
Seura:  LeKi
Sarja:  Mestis
Pelinumero:  3
Pelaajaura
Pääsarjaura:  2004–
Aik. seurat:  Ilves (SML)   LeKi (Mestis)   KooKoo (Mestis)
Toni Niemi (s. 14. maaliskuuta 1985 Pirkkala) on suomalainen jääkiekkoilija. Hän siirtyi kaudeksi 2012–2013 Mestis-seura LeKiin.
Niemeä on luonnehdittu varmaotteiseksi peruspuolustajaksi. Hän luistelee hyvin ja hoitaa puolustuspään tehtävät luotettavasti. Niemellä on sanottu olevan potentiaalia myös kiekolliseen peliin, mutta ennen kautta 2008–2009 hän on tehnyt SM-liigassa vain yhden maalin ja antanut viisi syöttöä. Moitittu Niemeä on siitä, että kohtalaisesta koosta huolimatta hänen otteensa kentällä ovat olleet pehmeitä.
Niemi aloitti Ilveksen edustusjoukkueessa kaudella 2004–2005 ja vakiinnutti paikkansa seuraavalla kaudella, jolla hän pelasi 53 ottelua. Siitä lähtien Niemi on kuulunut joukkueen vakiokokoonpanoon, ja hänellä on sopimus Ilveksen kanssa kauden 2008–2009 loppuun. Niemi pelasi kaudella 2003–2004 muutamia Mestis-otteluita nuorten maajoukkueen riveissä, mutta ei ole esiintynyt nuorten tai aikuisten arvoturnauksissa.
Niemi siirtyi kauden 2008–2009 Ilveksestä Mestiksen KooKoohon, jossa pelasi kolmen kauden ajan. Viimeisellä KooKoo-kaudellaan Niemi pelasi myös lainalla SM-liigaseuroissa Pelicansissa ja Tapparassa. Hän teki kesällä 2012 sopimuksen Mestiksen LeKin kanssa.
Tammikuussa 2015 Niemi siirtyi ottelukohtaisella lainasopimuksella yhdessä Teddy Da Costan kanssa Pelicansiin.
Toni Banduliev

| Henkilötiedot |
| --- | --- | --- | --- |
Syntymäaika: 8. lokakuuta 1980 (ikä 44)
Syntymäpaikka: Strumica, Makedonia, Jugoslavia
Pelipaikka: puolustava keskikenttäpelaaja
Pituus: 182 cm
Seura
Seura: FC Ems
Seurat
| Vuodet | Seura | O | (M) |
| 1997–1999 | Belasica | – | (–) |
| 1999–2002 | Sloga Jugomagnat | 37 | (0) |
| 2004–2005 | Rabotnički | 16 | (0) |
| 2005 | Pobeda Prilep | 12 | (2) |
| 2006 | Vardar Skopje | 13 | (2) |
| 2006 | Baškimi Kumanovo | – | (–) |
| 2007 | AC Oulu | 5 | (1) |
| 2008 | Rot-Weiß Rankweil | 11 | (2) |
| 2008 | Horizont Turnovo | 2 | (0) |
| 2009 | Seregno | – | (–) |
| 2009–2011 | FC Chur | 33 | (2) |
| 2011– | FC Ems | – | (–) |
| Yhteensä | Yhteensä | 129 | (9) |
Maajoukkue
| 2000–2001 | Pohjois-Makedonia U21 | 8 | (0) |
| 2001–2005 | Pohjois-Makedonia | 2 | (0) |
 Seurajoukkueuran tilastot kattavat vain kansalliset sarjat.
Toni Banduliev (mak. Тони Бандулиев, s. 8. lokakuuta 1980 Strumica, Pohjois-Makedonia, Jugoslavia) on pohjoismakedonialainen jalkapalloilija. Hän on pelipaikaltaan puolustava keskikenttäpelaaja.
Banduliev siirtyi vuonna 2007 Veikkausliigan nousijajoukkueeseen AC Ouluun. Hän sai kauden 2007 alkupuolella polvivamman, joka piti hänet pois kentiltä loppuvuoden. Veikkausliiga-otteluita kertyi kaikkiaan viisi ja niissä syntyi yksi maali. AC Oulu lähetti hänet takaisin kotimaahansa.
Suomesta lähdön jälkeen Banduliev on edustanut Itävallan Rot-Weiss Rankweilia ja Makedonian Horizont Turnovoa. Aiemmin Banduliev oli pelannut kotimaassaan muun muassa Vardar Skopjen ja FK Rabotničkin joukkueissa. Hän on esiintynyt kahdesti Pohjois-Makedonian jalkapallomaajoukkueessa, vuosina 2001 ja 2005.
The Spiritual Nation Born

| The Spiritual Nation Born Hermh |
| --- | --- | --- |

DVD-julkaisun tiedot
 Julkaistu: 6. kesäkuuta 2008
 Tyylilaji: sinfoninen black metal
muut julkaisut
|   | The Spiritual Nation Born  |   |
The Spiritual Nation Born on puolalaisen sinfonisen black metalin yhtyeen Hermhin musiikki-DVD, joka on julkaistu vuonna 2008 levymerkillä Witching Hour Productions.
Sisältö

Deviantoprofilo (profiilit)
Archivodevilo (arkisto)
Vampirodevianto (haastattelu)
Videovampiro (videopätkiä)
Gallerographio (galleria)
Episodo I: Black Diamonds Tour
Episodo II: Demigod Tour
Episoso III: Torment Tour
Discodestilatio (discografia)
Devilographio (biografia)
Aiheesta muualla

Albumi The Spiritual Nation Born Encyclopaedia Metallum -sivustolla (englanniksi)
Hermh
| --- | --- |
Studioalbumit:   Taran  Angeldemon  Eden's Fire  Cold Blood Messiah 
EP:t:   Before the Eden - Awaiting the Fire  After the Fire - Ashes 
Kokoelmat:  Echo
Demot:   Oremus peccatum (Refaim)  Crying Crowns of Trees 
Videografia:  The Spiritual Nation Born
Katso myös:   Asgaard  Dominium  Abused Majesty  Via Mistica  Sacriversum  Squash Bowels  Prophecy  Christ Agony
Tuholatva

| Tuholatva |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Tuholatvat Cenolophium
Laji::  denudatum
Kaksiosainen nimi
 Cenolophium denudatum  (Hornem.) Tutin, 1967 
Katso myös
   Tuholatva Commonsissa 
Infobox OKNimi-testi OK: 
Tuholatva (Cenolophium denudatum) on monivuotinen sarjakukkaiskasvi, jota esiintyy Venäjällä. Se on puolipiilijä, jonka tyvelle jää vanhojen lehtiruotien jäänteitä. Lehdet ovat parilehdykkäiset. Lehdyköissä on kapeansuikeita liuskoja ja ne ovat asettuneet 90–120 asteen kulmaan ruotiin nähden. Kukinnon pääsarja on suojukseton, pikkusarjoja on yli 20 ja niissä useita suoria suojuslehtiä. Kukat ovat valkoteriöisiä. Hedelmän molemmat lohkot ovat viisiharjuiset.
Aiheesta muualla

Suomen Lajitietokeskus: Tuholatva – Cenolophium denudatum
Trédarzec

| Trédarzec (Tredarzeg) |
| --- | --- |
 Saint-Nicolasin kappeli
 Trédarzec
 Koordinaatit: 48°47′15″N, 3°11′56″W 
Valtio:  Ranska
Alue:  Bretagne
Departementti:  Côtes-d'Armor
Arrondissementti:  Lannion
Pinta-ala:  
 – Kokonaispinta-ala:  11,7 km²
Väkiluku (2018):  1 067 
 – Väestötiheys:  91 as./km²
Kunnan numero:  22347
 
 Kunnan kotisivut 
Infobox OKVirheellinen NIMI-arvo: 
Trédarzec (bretoniksi Tredarzeg) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Jaudyjoen varrella, noin 22 kilometriä Lannionin kaupungista koilliseen.
Jaudyjoen yli pääsee joen toisella puolella olevaan Tréguierin kuntaan Pont Canada -siltaa pitkin. 153 metrinen kaarisilta rakennettiin vuosina 1951–1954, ja se korvasi aikaisemman vuonna 1886 rakennetun sillan.
Kunnan nähtävyyksiä on puutarha Jardins de Kerdalo, joka kuuluu Ranskan merkittävien puutarhojen luetteloon. Puutarhan perusti vuonna 1965 taidemaalari Peter Wolkonsky (1901-1997), joka muokkasi vanhan maatilan happamista maista 17 hehtaarin puiston, josta oli näkymät Jaudyjoelle. Alueella yli 5000 kasvia. Nykyään puutarhasta huolehtii hänen tyttärensä miehineen.
Pont Canada
Jardins de Kerdalo
Aiheesta muualla

Kuvia tai muita tiedostoja aiheesta Trédarzec Wikimedia Commonsissa
Trélon

| Trélon |
| --- | --- |
 Kunnantalo ja musiikkilava
 vaakuna
 Trélon
 Koordinaatit: 50°03′32″N, 4°06′12″E 
Valtio:  Ranska
Alue:  Hauts-de-France
Departementti:  Nord
Arrondissementti:  Avesnes-sur-Helpe
Pinta-ala:  
 – Kokonaispinta-ala:  39,2 km²
Väkiluku (2016):  2 915 
 – Väestötiheys:  74 as./km²
Kunnan numero:  59601
 
 Kunnan kotisivut 
Infobox OKVirheellinen NIMI-arvo: 
Trélon on kunta Pohjois-Ranskassa Nordin departementissa Hauts-de-Francen alueella. Se sijaitsee lähellä Belgian rajaa.
Trelon on entinen lasinvalmistuskaupunki, ja muistona tästä menneisyydestä siellä on lasimuseo ja -työpaja (Musée-atelier du verre de Trélon). Avesnes-sur-Helpen alueella on kolme muutakin lasimuseota.
Château de Trélon
Kunnan nähtävyyksiin kuuluu myös linna Château de Trélon. Se on todennäköisesti rakennettu samalla paikalla 1400-luvulla sijainneen linnoituksen paikalle. Linnaa uudistettiin vähitellen ajan myötä, ja siitä kehkeytyi lopulta Ludvig XIII -tyylinen linna, jonka sisustuksena on runsaasti arvokkaita huonekaluja, gobeliineja, Sèvresin posliinia sekä erilaisia taideteoksia. Château de Trélon on kuulunut 1500-luvulta lähtien de Meroden suvulle. Suvun jäsenissä oli kreivejä, paroneja ja prinssejä, jotka kuuluivat Italian, Espanjan ja Monacon kuninkaallisiin perheisiin. Kuuluisimpia perheenjäseniä oli Belgian vallankumoukseen ja sitä seuranneeseen itsenäistymiseen osallistunut Félix de Merode (1791-1857). Hänellä oli kaksi poikaa, Xavier de Merode, josta tuli upseeri ja paavi Pius IX:n läheinen arkkipiispa, sekä Werner de Merode, joka teki linnan tärkeimmät muutokset korottamalla kattoja ja rakentamalla kappelin.
Aiheesta muualla

Kuvia tai muita tiedostoja aiheesta Trélon Wikimedia Commonsissa
Tré Cool

| Tré Cool |
| --- | --- |

Henkilötiedot
Koko nimi:  Frank Edwin Wright III
Syntynyt: 9. joulukuuta 1972 (ikä 51) Frankfurt, Länsi-Saksa
Muusikko
Taiteilijanimi:  Tré Cool, The Snoo
Laulukielet:  Englanti
Aktiivisena:  1985–
Tyylilajit:  punk rock, vaihtoehtorock, pop-punk, hardcore punk, garage rock, New Wave
Soittimet:  rummut, laulu, haitari, kitara, perkussiot, piano, viulu
Yhtyeet:  Green Day The Lookouts The Network Foxboro Hot Tubs Samiam
Levy-yhtiöt:  Reprise Records Lookout! Records Adeline Records
  [ Muokkaa Wikidatassa ] [ ohje ]  
Tré Cool (oikealta nimeltään Frank Edwin Wright III, s. 9. joulukuuta 1972 Frankfurt, Länsi-Saksa) on yhdysvaltalaisen Green Day -yhtyeen rumpali. Yhtyeessä hän on soittanut vuodesta 1990.
Nimi Tré tulee ranskan kielen sanasta très eli todella, mikä tekee hänestä "todella coolin".
Lapsena Tré asui Mendocino-vuorilla, Kaliforniassa isänsä ja kahden vanhemman sisaruksensa kanssa. Hänen isänsä, Frank Edwin Wright II, oli helikopteripilotti Vietnamin sodassa. Green Dayhin Tré päätyi yhtyeen edellisen rumpalin Al Sobranten erottua: Billie Joe Armstrong ja Mike Dirnt olivat ihailleet Trén soittotaitoja ja pyysivät hänet mukaan yhtyeeseen.
Green Dayn kappaleista suurimman osan tekee Billie Joe Armstrong, mutta Tré Cool on säveltänyt muun muassa laulut "All By Myself", "Dominated Love Slave", "D.U.I.", "Like A Rat Does Cheese", Billie Joe's Mom ja "Rock and Roll Girlfriend", joka on osa yli yhdeksän minuuttia kestävää "Homecoming" -biisiä. Tré on myös versioinut Youtubessa kuuluisaksi tulleen Chocolate Rain-kappaleen. Green Dayn lisäksi hän on soittanut yhtyeissä The Lookouts (1985–1990), Screeching Weasel, Samiam, Foxboro Hot Tubs ja The Network (2003-).
Tré osaa soittaa rumpujen lisäksi muun muassa kitaraa, harmonikkaa ja viulua.
Tré Coolilla on kaksi lasta, Ramona (s. 1995) ja Frankito ("Little Frank", s. 2001), eri avioliitoista. Tré meni ensimmäisen kerran naimisiin vuonna 1995 valokuvaaja Lisea Lyonsin kanssa, mutta avioliitto päättyi kuitenkin eroon. Toisen kerran hän meni naimisiin vuonna 2000 Claudian kanssa, mutta tämäkin avioliitto päättyi eroon. He kuitenkin asuvat edelleen yhdessä Oaklandissa, Kaliforniassa, koska haluavat kasvattaa Frankiton niin, että tällä on molemmat vanhemmat. Eronsa jälkeen Tré on seurustellut lyhytaikaisesti The Donnas -bändin rumpalin Torryn kanssa. Hän on seurustellut Ruri-nimisen naisen kanssa. Tre Cool ja Dena menivät kihloihin 27.4.2011.Tre Cool ja Sara Rose menivät naimisiin 11.10.2014
Aiheesta muualla

Kuvia tai muita tiedostoja aiheesta Tré Cool Wikimedia Commonsissa
Green Day
| --- | --- |
Studiolbumit:   39/Smooth  Kerplunk!  Dookie  Insomniac  Nimrod.  Warning:  American Idiot  21st Century Breakdown  ¡Uno!  ¡Dos!  ¡Tré!  Revolution Radio  Father of All Motherfuckers  Saviors 
Kokoelmat:   1,039/Smoothed Out Slappy Hours  International Superhits!  Shenanigans  Greatest Hits  Demolicious 
Livealbumit:  Bullet in a Bible Awesome as Fuck 
EP:t:   1,000 Hours  Slappy  Sweet Children  Bowling Bowling Bowling Parking Parking 
Videografia:   ‘’International Supervideos!’’  ‘’¡Cuatro!’’
Tiibetingaselli

| Tiibetingaselli |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Onttosarviset Bovidae
Alaheimo::  Gasellit Antilopinae
Suku::  Aasiangasellit Procapra
Laji::  picticaudata 
Kaksiosainen nimi
 Procapra picticaudata  (Hodgson, 1846) 
 Tiibetingasellin levinneisyysalue
Katso myös
   Tiibetingaselli Wikispeciesissä   Tiibetingaselli Commonsissa 
Infobox OKNimi-testi OKIUCN-testi OK: 
Tiibetingaselli (Procapra picticaudata) on Tiibetin ylängöllä osissa Kiinaa ja Intiaa tavattava aasiangaselli. Kansainvälinen luonnonsuojeluliitto eli IUCN on määritellyt sen silmälläpidettäväksi lajiksi.
Koko ja ulkonäkö

Tiibetingasellien paino on 13–16 kg. Ruumiin pituus on 91–105 cm ja säkäkorkeus 54–65 cm. Turkki on väriltään pääosin harmaanruskea. Kesäturkki on talviturkkia harmaampi. Talviturkki on myös paksumpi.  Vatsa on valkoinen ja takamuksessa on valkoinen sydämenmuotoinen kuvio. Jalat ovat pitkät. Päässä silmät ja korvat ovat isot. Erityistä kuviointia naamassa ei ole. Urosten otsasta kasvavat sarvet. Sarvet kasvavat juuresta toistensa vierestä, mutta kaartuvat lähempänä päätä kauemmas toisistaan.
Tiibetingaselli on hieman samannäköistä przewalskingasellia pienempi ja pitempisarvinen. Mongoliangaselli on suurempi ja pienisarvisempi. Kuhertajagaselli on suurempi ja värikkäämpi.
Levinneisyys ja elinympäristö

Tiibetingasellin levinneisyysalue käsittää Kiinassa osia Qinghain maakunnasta, sekä Tiibetin ja Xinjiangin autonomisista alueista. Intiassa lajia tavataan Ladakhin ja Sikkimin alueilla. Lähes 99 % levinneisyysalueesta on kuitenkin Kiinan puolella.
Tiibetingasellin elinympäristö käsittää tasankoja, kukkuloita ja kosteikkojen reunamia Tiibetin ylängöllä 5 750 metrin korkeuteen merenpinnasta saakka. Ne suosivat avoimia vuoristoniittyjä ja aavikkotasankoa.
Elintavat

Tiibetingasellit liikkuvat yleensä 3–20 yksilöä käsittävissä pienissä laumoissa. Niiden vaeltaessa talvi- ja kesäalueiden välillä ryhmät voivat olla suurempiakin. Tiibetingasellit eivät tosin vaella kovin pitkiä matkoja ja urokset pysyttelvät usein koko ajan alemmilla seuduilla. Naaraat ja urokset liikkuvatkin lisääntymisaikaa lukuun ottamatta enimmälkseen erikseen. Aktiivisimmillaan ne ovat hämärässä varhain aamulla ja myöhään iltaisin.Keskipäivän ne viettävät yleensä lepäillen.
Tiibetingasellit käyttävät ravinnokseen enimmäkseen pakokasveja ja ruohovartisia kasveja. Sen sijaan ne syövät varsinaisia ruohoja ja sarakasveja kovinkaan usein. Susi on lajin merkittävin petoeläin.
Lisääntymisaika ajoittuu joulukuulle. Naaraat laskeutuvat korkeammalla sijaitsevilta laidunalueiltaan jo syyskuussa ja urokset valtaavat oman pienen soidinalueensa, jonka ne merkitsevät hajumerkein. Ne ottavat myös sarvillaan yhteen kilpailevien urosten kanssa. Naaraan tiineys kestää 180 päivää ja ennen synnytystä se hakeutuu pois laumansa luota. Poikasia syntyy kerrallaan yksi ja se piilottelee emonsa kanssa pois lauman luota kaksi viikkoa syntymänsä jälkeen. Sukukypsäksi se kasva 18-kuukauden ikäisenä ja ne voivat elää 5-vuotiaiksi saakka.
Uhat ja suojelu

Kansainvälinen luonnonsuojeluliitto eli IUCN on määritellyt tiibetingasellin silmälläpidettäväksi lajiksi. Koko kannan koko on Kiinassa ehkä noin 100 000 ja Intian Ladakhissa ehkä vain 50 yksilöä. Sikkimissä niitä esiintyy vain ajoittain. Kantojen uskotaan olevan laskussa. Lajin elinympäristö on pienentynyt etenkin lampaiden laidunnuksen yleistyessä. Lajia metsästetään sen lihan ja nahkojen takia.
Laji on suojeltu Kiinassa ja Intiassa. Kiinassa sitä tavataan useammalla suojellulla alueella.
Tiibetingaselli Sikkimissä.
Topi Korhonen

Topi Korhonen (s. 4. maaliskuuta 1996 Sotkamo) on suomalainen pesäpalloilija, joka edustaa kaudella 2021 Superpesiksessä pelaavaa Kempeleen Kiriä. Korhonen pelasi kasvattajaseurassaan Sotkamon Jymyssä kausina 2013–2020 ja jo ennen tätä ennen hän edusti Jymyä poikien Superpesiksessä ja B-poikien SM-sarjassa. Lokakuussa 2020 Jymy ilmoitti, ettei Korhonen enää jatka joukkueessa. Korhosen pelipaikka on polttolinjassa. Sisäpelissä hänen roolinsa on etenijä/vaihtaja.
Korhonen on saavuttanut Jymyn Superpesis-joukkueessa viisi SM-kultaa vuosina 2012, 2013, 2014, 2015 ja 2020.
Saavutukset > Pelaajana

5 SM-kultaa: 2012, 2013, 2014, 2015, 2020
3  SM-hopeaa: 2016, 2017, 2019
Théodore Chassériau

Théodore Chassériau: Omakuva, 1835.
Théodore Chassériau (1819–1856) oli ranskalainen taidemaalari. Hänen ensimmäinen opettajansa oli Jean-Auguste-Dominique Ingres, jolta hän sai paljon vaikutteita. Hän oppi tältä etenkin tarkan piirtämisen ja plastisen muotokäsittelyn. Sittemmin Chassériau alkoi lähetä Eugène Delacroix’n edustamaa koloristista suuntaa, ja varsinkin tehtyään matkan orienttiin hän omaksui värikkään ja maalauksellisen esitystavan. Chassériau oli monipuolinen taiteilija: hän maalasi taruaiheita ja uskonnollisia aiheita, kansanelämän kuvauksia ja muotokuvia. Ranskan maalaustaiteen myöhempien aikojen mystiset ja koristeelliset virtaukset, esimerkiksi Gustave Moreaun, Puvis de Chavannesin työt, ovat saaneet herätteen hänen teoksistaan. Merkittävimpiä niistä ovat Venus, Ester koristelee itseään, Apollo ja Dafne, Macbeth ja noidat, Arabialaiset ratsumiehet keräävät kaatuneita, Tepidarium Pompeijissa, jotka olivat pitkään lähes unohduksissa, niin että hänen arvonsa ja merkityksensä havaittiin vasta Pariisin maailmannäyttelyissä 1889 ja 1900.
Maalauksia

Nuori tyttö
Ali Ben-Hamet, Konstantinopolin kalifi.
Aiheesta muualla

Kuvia tai muita tiedostoja aiheesta Théodore Chassériau Wikimedia Commonsissa
The Pact

| The Pact |
| --- | --- |

Ohjaaja:  Nicholas McCarthy
Käsikirjoittaja:  Nicholas McCarthy
Tuottaja:   Jaime Burke  Jamie Carmichael  Ross M. Dinerstein  Sam Zuckerman 
Säveltäjä:  Ronen Landa
Kuvaaja:  Bridger Nielson
Leikkaaja:  Adriaan van Zyl
Pääosat:  Caity Lotz
Valmistustiedot
Valmistusmaa:  Yhdysvallat
Tuotantoyhtiö:   Entertainment One  IFC Midnight  ContentFilm International 
Levittäjä:  Hulu
Ensi-ilta:   2012-6-66. kesäkuuta 2012 (Yhdysvallat)  2012-6-88. kesäkuuta 2012 (Yhdistynyt kuningaskunta)  
Kesto:  89 minuuttia
Alkuperäiskieli:  englanti
Budjetti:  $400 000
Tuotto:  $7,2 miljoonaa
Aiheesta muualla
IMDb 
AllMovie
Infobox OKNimi-testi OK: 
The Pact on vuonna 2012 ensi-iltansa saanut Nicholas McCarthyn ohjaama yhdysvaltalainen independent-kauhuelokuva. Se tehtiin pienellä budjetilla ja oli yleisömenestys. Elokuvan ensi-ilta oli Sundancen filmifestivaaleilla 2012.
Juoni

Elokuva kertoo nuoresta naisesta nimeltä Annie, joka menee velvollisuudentunnosta kotikaupunkiinsa San Pedroon inhoamansa äidin hautajaisiin. Hän palaa lapsuudenkotiinsa ja alkaa huomata siellä tapahtuvan outoja ja selittämättömiä asioita. Talo saa Annien siskon ja serkun katoamaan, ja Annie tuntee pahuuden läsnäolon.
Näyttelijät

| 0 | 1 | 2 |
| --- | --- | --- |
|  Caity Lotz  | … |  Annie Barlow   |
|  Casper Van Dien  | … |  Bill Creek   |
|  Agnes Bruckner  | … |  Nicole Barlow   |
|  Mark Steger  | … |  Charles Barlow, ”Judas”   |
|  Haley Hudson  | … |  Stevie   |
|  Kathleen Rose Perkins  | … |  Liz   |
|  Samuel Ball  | … |  Giles   |
|  Bo Barrett  | … |  Jesse   |
|  Dakota Bright  | … |  Eva   |
Tuotanto

Elokuvan budjetti oli vain 400 000 dollaria. Tarina sijoittuu Kaliforniaan, jossa elokuva on myös kuvattu.
Vastaanotto

The Pact sai arvosteluja sekalaisista positiivisiin. Rotten Tomatoes antoi sille pisteet 5.7/10 (67 %).
Aiheesta muualla

The Pact Internet Movie Databasessa. (englanniksi)
Tornado (kuvitteellinen hahmo)

| Tornado |
| --- | --- |

Luoja(t):  Johnston McCulley
Ensi- esiintyminen:  All-Story Weekly: The Curse of Capistrano (elokuu 1919)
Henkilötiedot
Status:  Zorron ratsu
Asuinpaikka:  Pueblo de Los Ángeles
Suhteet
Infobox OKVirheellinen NIMI-arvo: 
Tornado on kuvitteellinen hevonen ja Zorron ratsu. Se on musta, älykäs ja nopea, jolla Zorro välttyy jäämästä kiinni öisin. Johnston McCulleyn luoma hevonen esiintyi ensimmäisen kerran vuoden 1919 taskukirjan tarinassa The Curse of Capistrano, jolloin sillä ei ollut nimeä. Teoksista riippuen Zorron hevosella on ollut useita nimiä Tornadon lisäksi, kuten Phantom, Tempest ja Toronado.